**Adrie Koster** (s. 18. marraskuuta 1954) on alankomaalainen jalkapallovalmentaja ja entinen pelaaja.

Ura pelaajana
-------------

Koster pelasi oikeana laitahyökkääjänä Rodassa ja PSV Eindhovenissa. Hänen uransa ei ollut erityisen menestyksekäs ja hän pelasi viimeisen ottelunsa lokakuussa 1983. Alankomaiden maajoukkueessa Koster pelasi vuonna 1978 kolme maaottelua tekemättä maaleja.

Ura valmentajana
----------------

Vuonna 1985 FC Eindhovenin apuvalmentajana valmennusuransa aloittanut Koster on sittemmin valmentanut lukuisissa alankomaalaisseuroissa. Kauden 2006–2007 jälkeen hän jätti RKC Waalwijkin päävalmentajan tehtävät seuran pudottua Eredivisiestä ja siirtyi AFC Ajaxin organisaatioon nuorisovalmentajaksi.

Lokakuussa 2007 Koster nousi Ajaxin päävalmentajaksi, kun Henk ten Cate siirtyi Chelsean organisaatioon apulaisvalmentajaksi. Koster toimi päävalmentajana kauden loppuun onnistumatta johdattamaan Ajaxia minkään kilpailun voittoon. Kauden päätteeksi hän teki tilaa Marco van Bastenille ja siirtyi AFC Ajaxin II-joukkueen valmentajaksi.

Huhtikuussa 2009 Koster siirtyi belgialaisseura Club Bruggen päävalmentajaksi. Helmikuussa 2010 Koster allekirjoitti jatkosopimuksen vuoteen 2011. Koster sai potkut tehtävästään marraskuussa 2011 joukkueen pudottua Belgian cupista ja seuran ollessa liigassa neljäntenä.

Huhtikuussa 2012 Koster allekirjoitti kahden kauden mittaisen sopimuksen KFC Germinal Beerschotin kanssa. Koster sai potkut jo marraskuun lopussa 2012, kun seura oli juuttunut syyskaudella liigan putoamiskamppailuun.

Kesäkuussa 2013 hänestä tuli tunisialaisseura Club Africainin päävalmentaja. Joukkueen menestys ei tyydyttänyt seurajohtoa ja Koster sai potkut tammikuussa 2014.

Syyskuussa 2015 Kosterista tuli osa Bert van Marwijkin valmennustiimiä Saudi-Arabian jalkapallomaajoukkueeseen. Alankomaalaistiimi luotsasi Saudi-Arabian MM-lopputurnaukseen 2018, mutta he saivat potkut syyskuussa 2017.

Huhtikuussa 2018 Koster allekirjoitti sopimuksen Eredivisien Willem II:n kanssa. Hän aloittaa seuran päävalmentajana heinäkuussa. Kosterin johdolla Willem II sijoittui kaudella 2018/19 Eredivisiessä sijalle 10 ja eteni Alankomaiden cupin loppuotteluun. Finaalissa joukkue hävisi AFC Ajaxille 4–0. Finaalitappio oli Kosterin uran toinen. Kaudella 2019/20 Willem II oli liigassa viidentenä, kun sarja keskeytettiin ja myöhemmin peruttiin kokonaan koronapandemian vuoksi. Sijoitus jäi voimaan ja se oli Willem II:n seurahistorian paras pääsarjasijoitus sitten kauden 1998/1999. Kaudella 2020/21 Willem II vajosi Eredivisien putoamiskamppailuun ja seurajohto erotti Kosterin tehtävistään tammikuussa 2021.

Meriitit valmentajana
---------------------

* Alankomaiden cup
	+ Hopeaa: 1992, 2019

Lähteet
-------

1. ↑  Adrie Koster wordt volgend seizoen hoofdtrainer van Club Brugge (Arkistoitu – Internet Archive)
2. ↑  Club Brugge coach signs contract extension
3. ↑  Club Brugge part company with Koster *News*.  30.10.2011. UEFA. Viitattu 27.12.2021. (englanniksi)
4. ↑  Adrie Koster wordt nieuwe trainer van Beerschot
5. ↑  Beerschot neemt afscheid van coach Adrie Koster
6. ↑  Club Africain : Adrie Koster est le nouvel entraineur
7. ↑  Club Africain : Koster et Laâbidi limogés, Chauvin à la barre
8. ↑  DUTCH WORLD CUP FINALIST MANAGER TAKES OVER IN SAUDI ARABIA *News*.  26.8.2015. NL Times. Viitattu 27.12.2021. (englanniksi)
9. ↑  Saudi Arabia replace Van Marwijk with Bauza despite World Cup qualification
10. ↑  Koster volgend seizoen trainer Willem II
11. ↑  Willem II vs. Ajax 0 - 4
12. ↑  Willem II neemt afscheid van Adrie Koster (Arkistoitu – Internet Archive)


|  |  |  |
| --- | --- | --- |
| Edeltäjä:**Jan Reker** | **Roda JC:n päävalmentaja**1991–1993 | Seuraaja:**Huub Stevens** |

|  |  |  |
| --- | --- | --- |
| Edeltäjä:**Erwin Koeman** | **RKC Waalwijkin päävalmentaja**2005–2007 | Seuraaja:**Željko Petrović** |

|  |  |  |
| --- | --- | --- |
| Edeltäjä:**Henk ten Cate** | **AFC Ajaxin päävalmentaja**10/2007–7/2008 | Seuraaja:**Marco van Basten** |

|  |  |  |
| --- | --- | --- |
| Edeltäjä:**Jacky Mathijssen** | **Club Bruggen päävalmentaja**2009–11/2011 | Seuraaja:**Christoph Daum** |

|  |  |  |
| --- | --- | --- |
| Edeltäjä:**Jacky Mathijssen** | **KFC Germinal Beerschotin päävalmentaja**6–11/2012 | Seuraaja:**Wim De Corte** |

|  |  |  |
| --- | --- | --- |
| Edeltäjä:**Faouzi Benzarti** | **Club Africainin päävalmentaja**2013–1/2014 | Seuraaja:**Landry Chauvin** |

|  |  |  |
| --- | --- | --- |
| Edeltäjä:**Albert Stuivenberg** | **Alankomaat U21:n päävalmentaja**7–10/2014 | Seuraaja:**Fred Grim** |

|  |  |  |
| --- | --- | --- |
| Edeltäjä:**Reinier Robbemond** | **Willem II:n päävalmentaja**2018–1/2021 | Seuraaja:**Željko Petrović** |